สวัสดีค่ะ ดิฉันรู้สึกปวดหัวมากเมื่อ 1 อาทิตย์ก่อน ทนอยู่3วันจึงไปพบแพทย์ แพทย์ให้ทานยาแก้ปวด คลายเส้น ตอนนี้ก็ยังปวดเหมือนเดิมค่ะ เลยจะมาปรึกษาว่าจริงๆ แล้วการทำงานหน้าคอมพิวเตอร์วันละ 8-9 ชั่วโมงทุกวันเป็นเวลา 2 เดือนอาจจะเป็นสาเหตุหรือเปล่าคะ (ขอบค่ะ)
สวัสดีค่ะ การทำงานหน้าคอมพิวเตอร์เป็นเวลานานเป็นสาเหตุของการอาการปวดหัวได้ค่ะ เนื่องจากการใช้สายตาที่มากจนเกินไป แนะนำว่าถ้ากินยาแก้ปวดมาแล้วไม่ดีขึ้น อาจจะต้องปรับพฤติกรรมร่วมด้วยด้วยการงดการใช้คอมพิวเตอร์ หรือพักสายตาทุก 15-30 นาที โดยการมองไปไกลๆหรือออกไปเดินเล่นข้างนอกก่อนกลับมาทำงานต่อค่ะ หากหลังจากปรับพฤติกรรมแล้ว กินยาแก้ปวดแล้วไม่ทุเลาเลยหรือปวดมากขึ้นกว่าเดิม ควรกลับไปพบแพทย์เพื่อตรวจร่างกายซ้ำค่ะ